คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๖๘/๒๕๕๙เรื่องมาตรการแก้ปัญหาเจ้าหน้าที่ในหน่วยงานอื่นของรัฐและการกำหนดกรอบอัตรากำลังชั่วคราว โดยที่เจ้าหน้าที่ของรัฐในรัฐวิสาหกิจองค์การมหาชน และหน่วยงานอื่นของรัฐซึ่งเป็นนิติบุคคลและไม่เป็นส่วนราชการหรือรัฐวิสาหกิจตามกฎหมายมีกรณีถูกกล่าวหาว่ากระทำความผิดหรือในบางกรณีอาจยังไม่ปรากฏความผิดแต่อยู่ระหว่างการตรวจสอบความรับผิดหรือสมควรปรับปรุงเปลี่ยนแปลงตัวบุคคลและหน้าที่ความรับผิดชอบเพื่อประสิทธิภาพของงานและแก้ไขข้อขัดข้องในการปฏิบัติงานของหน่วยงานนั้นๆ เพื่อประโยชน์ในการปฏิรูปราชการแผ่นดิน และหน่วยงานของรัฐดังกล่าวอาศัยอำนาจตามความในมาตรา๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ๑ ให้มีกรอบอัตรากำลังชั่วคราวเป็นกรณีพิเศษในสำนักนายกรัฐมนตรีจำนวนห้าสิบอัตราเพื่อรองรับการบรรจุและแต่งตั้งเจ้าหน้าที่ของรัฐซึ่งไม่เป็นข้าราชการทั้งนี้ไม่ว่ามีตำแหน่งหน้าที่ใดในรัฐวิสาหกิจ องค์การมหาชนหรือหน่วยงานอื่นของรัฐซึ่งเป็นนิติบุคคลและไม่เป็นส่วนราชการ หรือรัฐวิสาหกิจโดยไม่ขาดจากอัตราเงินเดือน ค่าจ้าง เงินอื่นและสิทธิประโยชน์เดิมที่ได้รับอยู่โดยให้เจ้าหน้าที่ของรัฐดังกล่าวไปปฏิบัติหน้าที่อื่นในสำนักนายกรัฐมนตรีเป็นการชั่วคราวจนกว่าจะหมดระยะเวลาตามสัญญาจ้างหรือพ้นจากตำแหน่งโดยเหตุอื่น หรือนายกรัฐมนตรีจะมีคำสั่งเป็นประการอื่นในกรณีที่กฎหมายจัดตั้งหน่วยงานของเจ้าหน้าที่ของรัฐดังกล่าวกำหนดหลักเกณฑ์หรือวิธีการในการอุทธรณ์หรือร้องทุกข์ให้ระงับการบังคับใช้บทบัญญัติในส่วนนั้นสำหรับเจ้าหน้าที่ของรัฐตามวรรคหนึ่งข้อ๒ เมื่อมีกรณีจะต้องดำเนินการตามข้อ๑ ให้นายกรัฐมนตรีเป็นผู้ออกคำสั่งให้เจ้าหน้าที่ของรัฐในรัฐวิสาหกิจ องค์การมหาชนหรือหน่วยงานอื่นของรัฐซึ่งเป็นนิติบุคคลและไม่เป็นส่วนราชการหรือรัฐวิสาหกิจไปปฏิบัติหน้าที่ในสำนักนายกรัฐมนตรีได้โดยเรียกชื่อตำแหน่งที่มาปฏิบัติหน้าที่ว่า เจ้าหน้าที่ของรัฐประจำสำนักนายกรัฐมนตรี โดยอาจระบุหน่วยงานในสำนักนายกรัฐมนตรีที่เจ้าหน้าที่ผู้นั้นจะต้องมาปฏิบัติหน้าที่ไว้ด้วยก็ได้นายกรัฐมนตรีหรือรองนายกรัฐมนตรีที่นายกรัฐมนตรีมอบหมายอาจมีคำสั่งให้เจ้าหน้าที่ของรัฐประจำสำนักนายกรัฐมนตรีไปปฏิบัติงานในหน่วยงานใดในสำนักนายกรัฐมนตรีหรือหน่วยงานอื่นของรัฐเป็นการชั่วคราวได้ตามความจำเป็นการประเมินผลงานและอื่นๆของเจ้าหน้าที่ดังกล่าวให้เป็นอำนาจของผู้บังคับบัญชาในหน่วยงานเดิมร่วมกับหน่วยงานตามวรรคหนึ่งเมื่อมีกรณีตามวรรคหนึ่งรัฐวิสาหกิจ องค์การมหาชน หรือหน่วยงานอื่นของรัฐ อาจแต่งตั้งบุคคลอื่นไปดำรงตำแหน่งหรือปฏิบัติหน้าที่แทนที่ได้ตามระเบียบของหน่วยงานนั้นๆในกรณีมีเหตุสมควรนายกรัฐมนตรีอาจมีคำสั่งให้เจ้าหน้าที่ของรัฐประจำสำนักนายกรัฐมนตรีกลับไปปฏิบัติหน้าที่ในหน่วยงานเดิมส่วนการแต่งตั้งให้ดำรงตำแหน่ง การได้รับค่าตอบแทนและสิทธิประโยชน์ให้เป็นไปตามสัญญาและกฎหมายของหน่วยงานเดิมข้อ๓ ให้ผู้มีตำแหน่งหน้าที่ในสำนักงานส่งเสริมวิสาหกิจขนาดกลางและขนาดย่อม(สสว.) ตามรายชื่อต่อไปนี้ไปเป็นเจ้าหน้าที่ของรัฐประจำสำนักนายกรัฐมนตรีตามคำสั่งนี้๑.นางสาวปณิตา ชินวัตร๒.นายชาวันย์ สวัสดิ์-ชูโต๓.นางสาวอิสรา ภูมาศข้อ๔ ในกรณีมีปัญหาเกี่ยวกับการปฏิบัติตามคำสั่งนี้ให้กระทรวงการคลังร่วมกับสำนักงานคณะกรรมการพัฒนาระบบราชการเสนอปัญหาและแนวทางแก้ไขให้นายกรัฐมนตรีวินิจฉัยคำวินิจฉัยของนายกรัฐมนตรีให้เป็นที่สุดข้อ๕ นายกรัฐมนตรีอาจแก้ไขเปลี่ยนแปลงคำสั่งนี้ได้ตามที่เห็นสมควรข้อ๖[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๖พฤศจิกายน พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๒๒ พฤศจิกายน๒๕๕๙วิศนี/ตรวจ๒๒ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๒ ง/หน้า ๑๑/๑๖ พฤศจิกายน ๒๕๕๙